Muzej savremene umjetnosti Republike Srpske
<s>Muzej savremene umjetnosti Republike Srpske osnovan je 13. januara 1971. godine kao Umjetnička galerija u Banja Luci, nakon akcije likovnih umjetnika sa prostora bivše Jugoslavije i drugih krajeva svijeta, koji su se solidarisali sa Banjalukom, pogođenom katastrofalnim zemljotresom 26. i 27. oktobra 1969. godine.</s><s>Prikupiljeno je oko 800 umjetničkih djela, što je poslužilo kao temelj za osnivanje institucije i činilo njen početni fundus.</s><s>U muzeju su predstavljena djela nekih savremenih majstora poput Hansa Hartunga, Pierrea Alechinskyja, Bertranda Dornyja, Heinza Macka, Michala Murina, Otta Pienea, Günthera Ueckera, Petra Lubarde ili Ivana Tabakovića.</s><s>Većinu njene kolekcije čine kreacije umjetnika iz bivše Jugoslavije.</s><s>U muzeju je postavljena poštanska umjetnička instalacija irskog umjetnika Garyja Farrellyja.</s>

<s>Umjetnička galerija preimenovana je 1994. godine u Galeriju likovnih umjetnosti Republike Srpske. a 2004. godine u Muzej savremene umjetnosti.</s>

<s>U okviru muzeja djeluju četiri odjeljenja: 
 Odjeljenje zbirki, 
 Informaciono-dokumentacioni centar i biblioteka, 
 Odjeljenje za edukativne programe i 
 Odjeljenje za izložbene i programske djelatnosti.</s>

<s>Najznačajniji dosadašnji projekat institucije je organizacija, produkcija i prezentacija Paviljona Bosne i Hercegovine na 55.</s><s>Venecijanskom bijenalu 2013. godine, za koji je izabrana izložba "Vrt uživanja" umjetnika Mladena Miljanovića.</s>

<s>Muzej je aktivan član međunarodne organizacije ICOM i redovno obilježava "Međunarodni dan muzeja" i manifestaciju "Evropska noć muzeja".</s>

<s>U okviru internacionalne nagrade "Živa", koju dodjeljuje Forum slavenskih kultura za najbolji muzej jugoistočne Evrope, Muzej je 2014. godine nagrađen specijalnim priznanjem za kreativnost, a istaknuta je i njegova značajna uloga u odnosu prema lokalnoj zajednici i podsticaju stvaralaštva mladih umjetnika.</s>

<s>Muzej također organizuje izložbe.</s><s>Među najnovijim su one posvećene Florijanu Mićkoviću i njegovim sinovima Vladimiru i Ivanu, Adeli Ber (1888-1966), Mileti Prodanoviću, slikama Alojza Ćurića ili skulpturama Zdravka Jaksimovića.</s>

<s>Muzej savremene umjetnosti Republike Srpske nalazi se u centru Banje Luke, između ulica Kralja Petra I Karađorđevića i Kninske.</s>

<s>Reference</s>

<s>Muzeji u Bosni i Hercegovini</s>

